తెల్లం వెంకటరావు

తెల్లం వెంకటరావు తెలంగాణ రాష్ట్రానికి చెందిన రాజకీయ నాయకుడు.  ఆయనను 2023లో జరిగిన శాసనసభ ఎన్నికల్లో భద్రాచలం శాసనసభ నియోజకవర్గం ఎమ్మెల్యేగా అసెంబ్లీకి ఎన్నికయ్యాడు.

రాజకీయ జీవితం
తెల్లం వెంకటరావు 2014లో రాజకీయాల్లోకి వచ్చి 2014లో మహబూబాబాద్‌ లోక్‌సభ నియోజకవర్గం నుంచి వైఎస్సార్‌సీపీ అభ్యర్థిగా పోటీచేసి ఓడిపోయి ఆ తరువాత బీఆర్‌ఎస్‌లో చేరాడు. ఆయన ఆ తరువాత బీఆర్‌ఎస్‌ భద్రాచలం నియోజకవర్గ ఇన్‌చార్జిగా పని చేస్తూ 2018 శాసనసభ ఎన్నికల్లో బీఆర్‌ఎస్‌ తరఫున ఎమ్మెల్యే అభ్యర్థిగా పోటీ చేసి ఓడిపోయాడు. తెల్లం వెంకటరావు పొంగులేటి శ్రీనివాస్ రెడ్డితో కలిసి  రాహుల్ గాంధీ సమక్షంలో కాంగ్రెస్ పార్టీలో చేరాడు, కానీ 2023 ఎన్నికల్లో కాంగ్రెస్ పార్టీలో తనకు టికెట్ దక్కే అవకాశం లేకపోవడంతో ఆయన తిరిగి 2023 ఆగస్టు 17న హైదరాబాద్‌లో మంత్రి కేటీఆర్‌ సమక్షంలో బీఆర్ఎస్‌లో చేరాడు.

తెల్లం వెంకటరావును 2023లో జరిగిన శాసనసభ ఎన్నికల్లో భద్రాచలం శాసనసభ నియోజకవర్గం నుండి బీఆర్ఎస్ ఎమ్మెల్యే అభ్యర్థిగా ప్రకటించగా, ఆయన బీఆర్‌ఎస్‌ అభ్యర్థిగా పోటీ చేసి తన సమీప కాంగ్రెస్‌ అభ్యర్థి పొదెం వీరయ్యపై 5,719 ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

తెల్లం వెంకటరావు 2024 ఏప్రిల్ 6న తుక్కుగూడలో కాంగ్రెస్ నిర్వహించిన జన జాతర సభలో ఏఐసీసీ మాజీ అధ్యక్షుడు రాహుల్ గాంధీ సమక్షంలో కాంగ్రెస్‌లో చేరాడు.

మూలాలు


వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2023)